อยากปรึกษาแพทย์คะเราผ่าตัดคลอดได้2เดือนแล้วและมีอะไรกับสามีพอมีอะไรกันเสร็จแล้วเรามีเลือดออกสีแดงเข้ม จะเป็นอันตรายไหมคะผิดปกติไหม
สวัสดีค่ะ หลังคลอดบุตร หากยังให้นมบุตรสม่ำเสมอ และประจำเดือนยังไม่มา มีโอกาสตั้งครรรภ์ได้น้อยค่ะการมีเลือดออกหลังมีเพศสัมพันธ์ จัดเป็นเลือดออกทางช่องคลอดผิดปกติ ซึ่งอาจเกิดจาก-มีการติดเชื้อที่ช่องคลอดหรือปากมดลูกหรือมดลูก-มีบาดแผลบริเวณช่องคลอดหรืออวัยวะเพศภายนอก-อวัยวะภายในอุ้งเชิงกรานสตรีอักเสบ อาจมีไข้ ร่วมกับตกขาวผิดปกติด้วย-เนื้องอกมดลูก-ถ้าปนออกมากับปัสสาวะ อาจมีภาวะทางเดินปัสสาวะอักเสบแนะนำไปพบสูตินรีแพทย์ค่ะ เพราะการเลือดออกทางช่องคลอดที่ไม่ใช่ประจำเดือนเป็นภาวะผิดปกติ ต้องหาสาเหตุและแก้ไขค่ะ แพทย์อาจตรวจภายใน ตรวจปัสสาวะ ตรวจการตั้งครรภ์ ร่วมกับทำอัลตราซาวน์หน้าท้องเพื่อหาสาเหตุต่อไปการดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง ถ้ามีอาการซีดอ่อนเพลียจากเสียเลือดมาก ไข้สูง ตกขาวผิดปกติ ควรรีบไปพบแพทย์